
          ИНСТРУКТАЖ ЗА БЕЗОПАСНОСТ НА ДВИЖЕНИЕ ПО ПЪТИЩАТА

С цел предотвратяване на инциденти отправяме препоръки към учениците - пешеходци, велосипедисти или пътници, както и към водачите на моторни превозни средства.

ПРЕЗ ВАКАНЦИЯТА

ПЕШЕХОДЕЦ ЛИ СИ? ВИНАГИ:
· се движи по тротоарите;
· използвай подлезите и надлезите за пресичане на оживени улици;
· се движи срещу колите и най-вляво по банкета, ако си извън града и няма тротоар;
· пресичай само на пешеходна пътека;
· преминавай на зелена светлина на светофара;
· се оглеждай наляво и надясно преди пресичане;
· не тичай, когато пресичаш;
· пресичай с група хора или с възрастен, ако си несигурен;

ВЕЛОСИПЕДИСТ ЛИ СИ? ВИНАГИ:
· се оглеждай и показвай с ръка дали тръгваш, завиваш, заобикаляш или спираш;
· карай колелото по велосипедната алея при наличието на такава;
· карай колелото най-вдясно на пътя, по посока на движението, ако си навършил 12 години и няма велосипедна алея;
· карай колело с изправни спирачки, светлини и звънец и оборудвано със светлоотразители;
· използвай светлоотразителна жилетка, когато е тъмно, когато няма добра видимост и ако си извън селото или града;
· не отделяй ръцете си от кормилото, а краката от педалите на колелото;
· карай колелото пред или зад приятеля си, не до него;
· спазвай горепосочените правила и при движение със скейтборд или ролери;

ПЪТНИК ЛИ СИ?
ВИНАГИ:
· се вози при правоспособен водач (който има свидетелство за управление на моторно превозно средство);
· се вози при трезвен водач;
· използвай обезопасителен колан/ защитна каска;
· създавай комфорт на шофьора. Не говори силно, не му пречи и не го разсейвай с поведението си;
· се вози на задната седалка, ако не си навършил 12 години;
· използвай детско столче или седалка
· се качвай и слизай отдясно, от страната на тротоара;
· [bookmark: _GoBack]пази околната среда. Не изхвърляй нищо през прозореца.

